I oktober 2007 ble Spyker F1 kjøpt opp av indiske Vijay Mallya og nederlandske Michiel Mol for 88 millioner Euro. Laget ble da omdøpt til Force India Formula One Team. Laget ønsket en indisk fører, men valgte til slutt å ansette Adrian Sutil, som tidligere hadde kjørt for laget under Spyker, og Giancarlo Fisichella, som ble hentet fra Renault. Laget endte sesongen på en 10.-plass uten poeng.